
P O G O D B A 
o izvedbi investicije 
»SOBOŠKO JEZERO – UREDITEV JUŽNEGA DELA«



ki jo skleneta: 

MESTNA OBČINA MURSKA SOBOTA, Kardoševa 2, 9000 Murska Sobota, matična št.: 5883172, davčna št.: SI32339828, ki jo zastopa župan dr.Aleksander JEVŠEK,  

v nadaljevanju: naročnik, mestna občina,
                      
in

Izvajalec:
matična št. _________________,
davčna številka______________,
ki ga/jo zastopa ______________. 

v nadaljevanju:  izvajalec, 

kot sledi: 
UVODNE DOLOČBE 

1. člen


Pogodbeni stranki uvodoma ugotavljata, 
· da je bil izveden odprti postopek oddaje naročila v skladu z veljavno zakonodajo na področju javnega naročanja;
· da je naročnik objavil obvestilo o javnem naročilu na Portalu javnih naročil pod številko objave JN000170/2018-B01 z dne 12.1.2018;
· da je bil izvajalec izbran kot najugodnejši 	ponudnik z odločitvijo o oddaji naročila _________________  z dne ____________;
· da ima naročnik za izvedbo del zagotovljena sredstva na naslednji proračunski postavki: 14032009 Soboško jezero – ureditev južnega dela, NRP: OB080-17- 0033 Soboško jezero – ureditev južnega dela;
· izvajalec izjavlja, da je seznanjen z razpisnimi zahtevami ter da so mu razumljivi in jasni pogoji in okoliščine za pravilno in kvalitetno izvedbo prevzetih del;
· da so za izvedbo investicije izdelani popisi del – ponudbeni predračun in da bo na tej osnovi izvedena investicija, ki je predmet te pogodbe;
· naložbo sofinancirata Evropska unija iz Evropskega sklada za regionalni razvoj in Republika Slovenija.
 

PREDMET POGODBE

2. člen
 
S to pogodbo naročnik odda, izvajalec pa se zaveže da bo izvedel naročilo
 
Soboško jezero-ureditev južnega dela,

v skladu s projektno dokumentacijo in v skladu z razpisnimi pogoji ter popisom del. 
Izvajalec se obvezuje, da bo izvršil pogodbena dela po sistemu “KLJUČ V ROKE”, ter v skladu in obsegu z naslednjimi dokumenti, ki so priloga in sestavni del te pogodbe: 
· [bookmark: Pg23]ponudbo in predračunom izvajalca št. _________ z dne __________, 
-    projektno dokumentacijo:
      PZI "Vrata v Pomurje - ureditev okolice", št. 225/17-1, Ljubljana, sprememba, oktober 2017 , Studio KALAMAR
     d.o.o., Slovenska cesta 19, 1000 Ljubljana;
      PZI »Motorični park in ponton«, št. 233/17-1, Ljubljana, sprememba, oktober 2017, Studio KALAMAR d.o.o.,
     Slovenska cesta 19, 1000 Ljubljana;
-    razpisnimi pogoji naročnika in
-     terminskim planom.
Izvajalec prav tako potrjuje, da je seznanjen z osnovami za izvajanje del in da je ne glede na besedilo popisa del in predračuna, v ceno pogodbenih del, vključil vsa potrebna dela in elemente za izpolnitev pogodbenih obveznosti in da torej ve za vsa dela, ki se morajo izvesti za izpolnitev te pogodbe in se v naprej odpoveduje vsakršnemu zahtevku iz naslova nepredvidenih pogojev za delo, ter se zavezuje, da bo tovrstne pomanjkljivosti ustrezno saniral na lastne stroške in na način, ki ga bo predhodno uskladil s financerjem, ne da bi zaradi tega trpel rok gradnje, kvaliteta vgrajenega materiala ali izvedenih del, funkcionalnost posameznih delov ali objekta kot celote.

Naročnik ima tekom izvedbe naročila pravico določena dela odpovedati, ki se s sklenitvijo aneksa k tej pogodbi izvzamejo iz osnovne pogodbe in se ne plačajo. Lahko pa se tudi dodatna dela naročijo.

S to pogodbo se pogodbeni stranki dogovorita o podrobnejših pogojih izvedbe naročila. Dela morajo biti izvedena skladno s predpisi, standardi in ostalo pozitivno zakonodajo, ki je predvidena za izvedbo tovrstnih investicij. 

Izvajalec se zavezuje, da bo pri nadaljnjem potrebnem naročilu blaga, storitev ali gradenj, zaradi izvedbe investicije, ki je predmet te pogodbe, upošteval določbe Zakona o javnem naročanju. Za oddajo del oziroma za pričetek postopka javnega naročila za oddajo del (storitve in gradnje, ki jih izvajalec ne bo izvedel sam), si mora izvajalec pridobiti pisno soglasje naročnika. 
POGODBENA VREDNOST DEL

3. člen


Pogodbena vrednost del iz 2. člena te pogodbe je določena na osnovi potrjene in s strani naročnika sprejete predračunske vrednosti investicije, po ponudbenem predračunu (ponudbi) št.____________ z dne ___________ in znaša   : 
                                  
                                                                    EUR
__________% DDV                                    EUR

   SKUPAJ         			                   EUR       
(z besedo:). 
Vrednost pogodbenih del te pogodbe je določena po sistemu KLJUČ V ROKE. Izvajalec se zavezuje, da bo dela opravil po pogodbi po cenah in pod istimi pogoji, kot so zahtevani v razpisnih pogojih.
Stranki te pogodbe se dogovorita, da bo naročnik naročena dela poravnal na podlagi izstavljenih mesečnih situacij oziroma končne situacije. 
Dogovorjena cena je fiksna oz. nespremenljiva. V navedeni pogodbeni vrednosti so zajeti vsi stroški za izvedbo dogovorjenih del, predvidenih s predračunom, pa tudi dela, ki niso predvidena, so pa predpisana z veljavnimi predpisi, soglasji in pravili stroke, ali če so potrebna za zagotovitev varnosti, stabilnosti in funkcionalnosti objekta oziroma ureditve. 

V pogodbeni ceni so zajeti tudi vsi potrebni stroški za vso morebitno potrebno dodatno dokumentacijo oziroma za prevzem del. 

Naročnik ima tekom gradnje pravico določena dela odpovedati, katera se s sklenitvijo aneksa k tej pogodbi izvzamejo iz osnovne pogodbe ter se ne plačajo. Naročnik lahko naroči opravo tudi dodatnih del, kar dogovorita stranki te pogodbe s pisnim aneksom. 
NAČIN OBRAČUNAVANJA IN PLAČILA OPRAVLJENIH DEL

4. člen

Opravljena dela po tej pogodbi bo izvajalec obračunal po:

· sistemu »ključ v roke«. 

Izvajalec je obvezen dostaviti e-račun oziroma situacijo v roku 8 dni po opravljenem delu oziroma do 8. v mesecu za pretekli mesec, če delo traja več mesecev. Naročnik je dolžan situacijo potrditi v roku 15 dni. Če se ne strinja z določenimi postavkami v situaciji, potrdi situacijo za nesporni znesek, sporni znesek pa ugovarja.

Če naročnik ne pregleda in potrdi situacije v roku 15 dni od prejema in ji tudi ne ugovarja, se šteje, da je potrjena s tem rokom.

Sistem ključ v roke pomeni, da obsega pogodbena cena tudi vrednost vseh nepredvidenih in preseženih del in da izključuje vpliv manjkajočih del na pogodbeno ceno.

Izvajalec izrecno potrjuje, da so mu znani tako gradbišče vključno z geološko sestavo tal in se v naprej odpoveduje zahtevku iz naslova nepredvidenih pogojev za delo, nepopolne in/ali neustrezne dokumentacije ter se zavezuje, da bo tovrstne pomanjkljivosti ustrezno saniral na lastne stroške in na način, ki ga bo predhodno uskladil z naročnikom, ne da bi zaradi tega trpel rok gradnje, kvaliteta vgrajenega materiala ali izvedenih del, funkcionalno posameznih delov ali objekta kot celote.

Končno situacijo v višini 10 % pogodbene vrednosti izvajalec del lahko izstavi šele po predaji zahtevane dokumentacije in uspešno opravljeni primopredaji izvršenih del. 

Končna situacija se plača, ko so izpolnjene vse obveznosti izvajalca v skladu s pogodbo.

Naročnik bo pogodbena dela plačeval v roku 30. dan od prejema listine, ki je podlaga za izplačilo. 




ROK ZA IZVEDBO POGODBENIH DEL

5. člen

Izvajalec se obvezuje, da bo pričel z izvajanjem pogodbenih del takoj po uvedbi v posel ter predložitvi finančnega/kavcijskega zavarovanja. Uvedba v posel mora biti najkasneje v roku 15 dni od sklenitve pogodbe, prav tako predložitev bančne garancije ali kavcijskega zavarovanja pri 
zavarovalnici. Dela se obvezuje dovršiti v roku ____koledarskih dni od podpisa pogodbe.

Izpolnitev obveznosti v navedenem roku je bistvena sestavina pogodbe – fiksen posel, zato lahko naročnik razdre pogodbo, ne da bi pustil izvajalcu dodatni rok za izpolnitev pogodbe, če iz okoliščin in izvajalčevega vedenja sledi, da svoje pogodbene obveznosti niti v dodatnem roku ne bo izpolnil.

Roki se lahko spremenijo le v primeru višje sile, ki jo definirajo zakonska določila, spremenjene roke pa mora potrditi naročnik. 
Pogodbeni stranki lahko med potekom izvajanja del sporazumno podaljšata izvedbeni rok, za kar bosta sklenili pisni dodatek k tej pogodbi. 
[bookmark: Pg26]Izvajalec ima pravico zahtevati podaljšanje roka za izvajanje del, kadar zaradi spremenjenih okoliščin ali zaradi tega, ker naročnik ni izpolnil obveznosti, ni mogel izvajati del. Kot vzroki za podaljšanje roka se štejejo primeri, določeni v 42. členu Posebnih gradbenih uzanc. Vzroke za podaljšanje roka, potrebni čas ter posledice ugotavljata naročnik in izvajalec sproti ter jih evidentirata v gradbenem dnevniku. 

O vzrokih, ki izvajalca opravičujejo za podaljšanje rokov, bo izvajalec pisno obvestil naročnika hkrati s svojim predlogom o podaljšanju in posledicah, pa tudi s predlogom ukrepov, s katerimi bi bilo mogoče podaljšanje rokov skrajšati, ali se mu povsem izogniti, najkasneje 7 dni po nastopu in po prenehanju dogodka. Hkrati s takim obvestilom bo izvajalec predložil tudi ustrezne dokaze. V primeru, da izvajalec ne bi podal takšnega obvestila, v navedenem roku, ali če ga ne bi ustrezno dokumentiral, je naročnik upravičen predlog za podaljšanje rokov zavrniti.

V primeru razdrtja pogodbe je izvajalec dolžan naročniku plačati vso škodo, ki jo je zaradi razdrtja pogodbe utrpel.

6. člen

Dovršitveni rok se ustrezno podaljša v primerih, naštetih v 42. členu Posebnih gradbenih uzanc. Nastop in prenehanje višje sile, sta si pogodbeni stranki dolžni  pismeno sporočiti in dokazati z ustreznimi dokazili.

Kot razlog za podaljšanje dovršitvenega roka se štejejo tudi vsi dnevi, za katere je tako določeno v splošnih pogojih pogodbe.

V kolikor izvajalec zamuja glede na terminski plan izvajanja del ali glede na dovršitveni rok dokončanja del, je o tem dolžan takoj pisno obvestiti naročnika in ga zaprositi za podaljšanje roka dokončanja del, kar se dogovori in potrdi pisno v obliki aneksa k osnovni pogodbi.

Kot rok dovršitve se smatra pismeno obvestilo izvajalca naročniku, da so dela po tej pogodbi končana in ko izvajalec in naročnik skupaj ugotovita, da je objekt oziroma ureditev po tej pogodbi, pripravljena za tehnični in kvalitetni prevzem.
[bookmark: _Toc290469029]
OBVEZNOSTI IZVAJALCA

7. člen

Izvajalec izjavlja, da mu je poznan predmet pogodbe in vsi riziki, ki bodo spremljali delo, da je seznanjen z zahtevami naročnika ter da so mu razumljivi in jasni pogoji in okoliščine za pravilno izvedbo del.

Izvajalec se obvezuje pred pričetkom del izročiti naročniku projekt ureditve gradbišča, v roku 10 dni po pričetku del pa skleniti skupni dogovor o izvajanju varnostnih ukrepov na gradbišču v smislu predpisov o varstvu pri delu, protipožarnem varstvu, ukrepov za varovanje premoženja in zavarovanje gradbišča ter dostopov na območje gradbišča.  

8. člen

V zvezi z izvajanjem pogodbenih del se izvajalec zavezuje: 
-  izvesti dela iz 2. člena te pogodbe po sistemu »ključ v roke«, v skladu s potrjeno ponudbeno dokumentacijo, razpisno in projektno dokumentacijo ter terminskim planom, strokovno pravilno po vseh sodobnih izsledkih znanosti in  stroke, vestno in kvalitetno, v  skladu  z  vsemi  veljavnimi tehničnimi predpisi, standardi in uzancami. V kolikor se tekom izvajanja del ugotovi, da artikel, ki je ponujen, ne ustreza zahtevam iz javnega razpisa, se izvajalec zavezuje artikel zamenjati s takim, ki zahtevam ustreza, brez dodatnih finančnih zahtev nasproti financerju in brez zahtevkov za podaljšanje roka izvedbe del;
- da bo gradbišče označil s tablo, na predpisan način in ga uredil v skladu z varnostnim načrtom;
- da bo predložil terminski in finančni plan izvedbe predmeta javnega naročanja v roku 15 dni od podpisa pogodbe, upoštevajoč maksimalni rok za dokončanje predmeta javnega naročila določen v javnem razpisu;
- zagotoviti priključke za gradbišče za komunalne naprave (voda, kanalizacija, elektrika,  ….)  in poravnati stroške le-teh; 
- pravočasno ukreniti kar je treba za varnost delavcev, mimoidočih, prometa in sosednjih objektov ter 
varnost same gradnje in del, ki se izvajajo na gradbišču, opreme, materiala in strojnega parka; 
- da bo opravil čiščenje objekta in sicer med izvedbo del in pred primopredajo objekta, vključno z odvozom odpadnega materiala, upoštevaje predpise, ki urejajo ravnanje z odpadki, ki nastanejo pri gradbenih delih,
- da bo v času gradnje na celotnem gradbišču upošteval vse zakonske in druge predpise ter določbe 
varstva in zdravja pri delu in požarnega varstva; 
- da bo imel ob sklenitvi te pogodbe ali v času njenega izvajanja sklenjene pogodbe z morebitnimi podizvajalci;
- v primeru, da bo na gradbišču več izvajalcev, skleniti s temi izvajalci pisni dogovor o izvajanju del, 
terminskem  usklajevanju  del,  izvajanju  varnostnih  ukrepov  na  gradbišču,  izvajanju  ukrepov  za 
varovanje premoženja naročnika in drugih izvajalcev ter vzdrževanja prehodnih poti v območju 
gradbišča in dostopov do gradbišča; 
- med gradnjo skrbeti, da ne poškoduje komunikacij in drugih objektov, ki bodo med gradnjo v funkciji gradbišča oz. delovišča ter po končanih delih vse eventualne poškodbe sanirati;
- da bo zastopniku naročnika kadarkoli omogočil vpogled v izvajanje pogodbenih del in upošteval njegova navodila o posameznih vprašanjih;
- da bo naročniku tolmačil vse nejasnosti iz obsega pogodbenih del;
- da bo naročnika sproti obveščal o vsem, kar bi lahko vplivalo na izvršitev prevzetih obveznosti;
-  da bo naročnika z dopisom obvestil o pričetku in dokončanju del;
- da bo dela opravljal v skladu z rokom dokončanja del;
- da je zavarovan za opravljanje dejavnosti za odgovornost za škodo, ki bi utegnila nastati naročniku in  tretjim  osebam v zvezi z opravljanjem njegove dejavnosti;
- da bo vodil vso s predpisi določeno dokumentacijo (knjigo obračunskih izmer, v kolikor je ta potrebna ter gradbeni dnevnik);
- izvršiti dela po načrtih oziroma projektni dokumentaciji;
- da bo vsak predlog sprememb pri izvajanju del dokumentiral in zanje pridobil predhodno soglasje nadzornika in naročnika;
- da bo naročniku pred pričetkom del predložil plan tekoče kontrole kakovosti;
- da bo upošteval splošne predpise naročnika in predpise Republike Slovenije, v kolikor ni v razpisnih pogojih navedeno drugače;
[bookmark: Pg27]- da bo naročniku sproti izročil vso dokumentacijo, ateste, dokazila o pregledih in meritvah ustreznosti izvedbe del, ki se nanašajo na vgrajene materiale in proizvode;
- da bo naročniku po zaključku del dostavil dokazilo o zanesljivosti objekta;
- da bo naročniku izročil projekt za vzdrževanje in obratovanje objekta z navodili za uporabo in vzdrževanje objektov v 3 izvodih pred primopredajo izvršenih del;
- da bo najkasneje pri primopredaji objekta naročniku posredoval tehnično dokumentacijo proizvajalca, iz katere izhaja, da uporabljeni gradbeni proizvodi izpolnjujejo naročnikove zahteve;
- za vgrajeno opremo je izvajalec dolžan preskrbeti vso dokumentacijo o garancijah proizvajalca opreme, skupaj z navodili za uporabo in jo izročiti naročniku pred primopredajo izvršenih del;
- izdelati načrte izvedenih del (PID) v 3 izvodih pred primopredajo izvršenih del;
- da bo dostavil naročniku geodetski načrt novega stanja zemljišča po končani gradnji v skladu z geodetskimi predpisi kot to zahteva zakonodaja za tovrstna dela s strani pooblaščenega geodeta;
- da bo po končanju vseh pogodbenih del, zgrajeni objekt predal naročniku v skladu z določili te pogodbe in v skladu s postopkom, ki ga določajo predpisi o gradnji objektov;
- hraniti dokumentacijo, vezano na pogodbo ter omogočiti vpogled vanjo in jo na zahtevo naročnika posredovati tretjim osebam in omogočiti eventuelno revizijo.

Izvajalec je na svoje stroške takoj po zaključku gradnje dolžan:
· umakniti z gradbišča delavce, odstraniti preostali material, opremo in delovna sredstva, kakor tudi začasne objekte, ki jih je postavil;
· v celoti fino očistiti objekt;
· urediti okolico in ceste, ki jih je uporabljal med gradnjo;
· vzpostaviti v prvotno stanje komunalne naprave, ki jih je med gradnjo uporabljal.
Izvajalec odgovarja za neposredno škodo, ki nastane naročniku in tretjim osebam in izvirajo iz njegovega dela in njegovih pogodbenih obveznosti. 
Izvajalec je dolžan na svoje stroške zavarovati svoja dela in material pred škodo oziroma uničenjem za ves 
čas do dneva izročitve del naročniku. Izvajalec mora zavarovati dela, material in opremo za vgraditev pred 
nevarnostmi, ki se določijo glede na vse okoliščine, ki bi v danem primeru lahko vplivale na njihov nastanek, 
do njihove polne vrednosti. Prav tako je dolžan zavarovati tudi dodatne nevarnosti (poplava, visoka voda 
ipd.). 
Izvajalec mora imeti ves čas svojega poslovanja zavarovano svojo odgovornost za škodo, ki bi utegnila nastati naročniku in tretjim osebam v zvezi z opravljanjem njegove dejavnosti in bo naročniku predložil ustrezno dokazilo (polico) o zavarovanju. 

Vsi dokumenti v zvezi z izvedbo pogodbenih del morajo biti v slovenskem jeziku. V primeru ugotovljenih pomanjkljivosti posameznih dokumentov s strani naročnika ali upravnega organa, ki vodi tehnični pregled, je izvajalec dolžan pomanjkljivosti odpraviti v roku, ki ga bo naknadno določil naročnik. 
[bookmark: _Toc290469028]OBVEZNOSTI NAROČNIKA

9. člen

Naročnik se zaveže:
· dati na razpolago izvajalcu vso dokumentacijo in informacije, s katerimi razpolaga in so za prevzeti obseg del potrebne;
· zemljišče ali del zemljišča potrebnega za izvedbo del in prostor za organizacijo gradbišča in deponijo materiala,
· izvajanje nadzora v skladu z določili te pogodbe,
· varnostni načrt in koordinatorja za varnost in zdravje pri delu, v primeru da bo dela izvajalo več izvajalcev
· sodelovati z izvajalcem s ciljem, da se prevzeta dela izvršijo pravočasno in v obojestransko zadovoljstvo
· tekoče obveščati izvajalca o vseh spremembah in novo nastalih situacijah, ki bi lahko imele vpliv na izvršitev prevzetih del;
· poravnati obveznosti na podlagi izstavljenih situacij, ki jih potrjuje pooblaščeni zastopnik naročnika, ki bo izvajal strokovni in tehnični nadzor nad izvedbo del (v nadaljevanju pooblaščeni nadzornik)

FINANČNO ZAVAROVANJE ZA DOBRO IZVEDBO POGODBENIH OBVEZNOSTI 

10. člen
Izvajalec  se  zavezuje  izročiti  naročniku  v  roku 15  (petnajst) dni  od  sklenitve  pogodbe,  kot  pogoj  za veljavnost  te pogodbe, nepreklicno in brezpogojno bančno garancijo ali kavcijsko zavarovanje pri 
zavarovalnici (v nadaljevanju: finančno zavarovanje), plačljivo na prvi poziv, za dobro izvedbo pogodbenih obveznosti po vzorcu iz razpisne dokumentacije, in sicer v višini 10 (deset) % pogodbene vrednosti  z DDV tj. ___________ EUR, ki ga bo naročnik unovčil v primeru, da obveznosti po pogodbi ne bodo 
pravočasno  ali  pravilno  izpolnjene. Trajanje  finančnega  zavarovanja  je  še najmanj 30  dni  po  preteku  roka  za dokončanje pogodbenih del. 
Naročnik bo unovčil zavarovanje za dobro izvedbo obveznosti po tej pogodbi v primeru:
- če izbrani ponudnik ne bo pričel izvajati svojih pogodbenih obveznosti v skladu z določili pogodbe ali
- če izbrani ponudnik ne bo izpolnil svojih pogodbenih obveznosti v skladu z določili pogodbe ali
- če izbrani ponudnik ne bo pravočasno izpolnil svojih pogodbenih obveznosti v skladu z določili pogodbe ali
- če izbrani ponudnik ne bo pravilno izpolnil svojih pogodbenih obveznosti v skladu z določili pogodbe ali
- če bo izbrani ponudnik prenehal izpolnjevati svoje pogodbene obveznosti v skladu z določili pogodbe.
Če se med trajanjem izvedbe pogodbe spremeni rok za izvedbo pogodbenih del, kvaliteta in količina, mora 
izvajalec predložiti v roku 10 (desetih) dni od podpisa dodatka k tej pogodbi novo finančno zavarovanje z 
novim rokom trajanja le-te, v skladu s spremembo pogodbenega roka za izvedbo del, oziroma novo finančno 
zavarovanje s spremenjeno višino garantiranega zneska, v skladu s spremembo pogodbene vrednosti. 
[bookmark: _Toc290469030]POGODBENA KAZEN

11. člen

Če izvajalec po svoji krivdi ne bo izvršil pogodbenih del v dogovorjenem roku ali v sporazumno podaljšanem roku, je dolžan plačati naročniku pogodbeno kazen v višini 2 ‰ (dva promila) od vrednosti pogodbenih del za vsak zamujeni koledarski dan.

Vrednost pogodbenih del v smislu predhodnega odstavka se ugotavlja na podlagi končne situacije.

Skupni znesek pogodbene kazni ne sme presegati 10 % (deset odstotkov) od vrednosti pogodbenih del, ugotovljene na podlagi končne situacije.

Pogodbena kazen se obračuna s končno situacijo.

Naročnik in izvajalec soglašata, da pravica zaračunati pogodbeno kazen ni pogojena z nastankom škode naročniku. Povračilo tako nastale škode bo naročnik uveljavljal po splošnih načelih odškodninske odgovornosti, neodvisno od uveljavljanja pogodbene kazni. 

[bookmark: _Toc290469031]GARANCIJSKA DOBA

12. člen

Garancijska doba za izvedena dela je 5 let od prevzema del. Za vgrajeno opremo in industrijske izdelke veljajo garancijski roki proizvajalcev oziroma dobaviteljev. Ob prevzemu del je naročnik dolžan pregledati izvedena dela po tej pogodbi. Morebitne pomanjkljivosti in napake se vpišejo v zapisnik o pregledu, pri čemer se sporazumno določi rok za njihovo odpravo. Pomanjkljivosti ali napake, ugotovljene v garancijski dobi je na naročnikovo zahtevo izvajalec dolžan odpraviti v dogovorjenem roku.

Naročnik je upravičen unovčiti garancijo za odpravo napak v garancijski dobi, če izvajalec napake oziroma pomanjkljivosti v dogovorjenem roku ne odpravi. Za napake, ki se odkrijejo v garancijski dobi in se ne odpravijo pred njenim iztekom, je izvajalec dolžan podaljšati veljavnost garancije do odprave teh napak.

Morebitne skrite napake se obravnavajo v skladu z obligacijskim zakonikom.

Garancijski rok teče od uspešno opravljene primopredaje izvršenih del v skladu s 14. členom pogodbe.


13. člen

Ob prevzemu del je naročnik dolžan pregledati izvršena dela po tej pogodbi.

Izvajalec se obvezuje, na naročnikovo zahtevo, ugotovljene napake v garancijski dobi, odpraviti v dogovorjenem roku.

Morebitne napake se vpišejo v zapisnik o prevzemu del in se sporazumno določi rok za njihovo odpravo. Če izvajalec v primernem roku ne odstrani napake in se z naročnikom ne dogovori za nov rok odstranitve, bo naročnik odstranitev napake poveril drugemu izvajalcu na stroške izvajalca iz te pogodbe. Naročnik si v tem primeru zaračuna v breme izvajalca 5 % pribitek na vrednost teh del za kritje svojih manipulativnih stroškov. 
PREVZEM DEL 

14. člen

Kvalitetni in količinski pregled pogodbenih del opravijo naročnik, pooblaščeni nadzornik in izvajalec v 8 dneh po obvestilu izvajalca o dokončanju del.

Primopredaja izvršenih del (končni kvalitetni in finančni prevzem del) se izvrši takoj po odpravi vseh pomanjkljivosti, ugotovljenih ob kvalitetnem in količinskem pregledu del, po pridobitvi morebitno potrebnih upravnih in drugih dovoljenj za uporabo objektov ali naprav in po predaji vse potrebne dokumentacije v skladu z 8. členom pogodbe.

15. člen
Izvajalec mora takoj po dokončanju del pisno obvestiti naročnika, da so dela po tej pogodbi končana. Naročnik prevzame od izvajalca pogodbena dela pod pogojem, da so dela kvalitetno izvedena in služijo svojemu  namenu.  Končni  prevzem del se  izvede,  ko  so  odpravljene  vse  pomanjkljivosti  torej,  po  uspešni primopredaji objekta. O prevzemu del se sestavi zapisnik. 
Izvajalec mora po končnem prevzemu pogodbenih del izročiti naročniku bančno garancijo ali kavcijsko 
zavarovanje pri zavarovalnici za odpravo napak v garancijskem roku po vzorcu iz razpisne dokumentacije in 
sicer v višini 5 (pet) % od končne pogodbene vrednosti z DDV.  Rok trajanja finančnega zavarovanja je za najmanj 10 dni daljši kot je splošni garancijski rok za izvedena dela določen s to pogodbo.  
Izvajalec predloži bančno garancijo ali kavcijsko zavarovanje v naslednji obliki:
bančna garancija za odpravo napak v garancijskem roku, izdelana po Enotnih pravilih za garancije na poziv (EPGP), revizija iz leta 2010, izdana pri MTZ pod št. 758, z valuto plačila 15 koledarskih dni od prejema zahteve upravičenca. Bančna garancija mora vsebovati določilo, iz katerega jasno izhaja, da za bančno garancijo veljajo Enotna pravila za garancije na poziv (EPGP), revizija iz leta 2010, izdane pri MTZ pod št. 758.
Brez predloženega zavarovanja prevzem ni opravljen. Če izbrani ponudnik ne izpolni obveze iz predhodnega odstavka, bo naročnik unovčil finančno zavarovanje za dobro izvedbo pogodbenih obveznosti. 
Naročnik bo unovčil zavarovanje za odpravo napak v garancijskem roku v primeru, da izvajalec ne bo izvrševal garancijskih obveznosti skladno s to pogodbo.
Finančno zavarovanje lahko naročnik unovči v naslednjih primerih: 
- če izvajalec krši svoje pogodbene obveznosti iz naslova odprave napak;
- če izvajalec v času jamčevalnega roka ne bo izvajal jamčevalnih obveznosti na način, opredeljen v tej pogodbi.
Finančno zavarovanje služi kot jamstvo za vestno izpolnjevanje izvajalčevih obveznosti do naročnika v času garancijskega roka. V kolikor se garancijski rok podaljša, se mora hkrati podaljšati za enak čas tudi rok trajanja finančnega zavarovanja. 
Za skrite napake, ki se pokažejo v garancijski dobi, je naročnik dolžan obvestiti izvajalca brez odlašanja. 
Stranki sporazumno določita primeren rok za odpravo napak, če to ne bo mogoče, pa ga določi naročnik sam. 
Izvajalec je k odpravi napak dolžan pristopiti v dogovorjenem roku, v nujnih primerih pa takoj, ko je to mogoče. 
Če  izvajalec  k  odpravi  napak  ne  pristopi  in  jih  ne  odpravi  v  primernem  roku,  jih  po  načelu  dobrega gospodarja odpravi naročnik na stroške izvajalca in se poplača iz finančnega zavarovanja za odpravo napak v garancijskem roku. 
POOBLAŠČENI PREDSTAVNIKI POGODBENIH STRANK 

16. člen

Pooblaščena predstavnica naročnika za izvajanje te pogodbe je: Nada Cvetko Török, ki je skrbnica te pogodbe in jo v času daljše odsotnosti nadomešča s strani župana pooblaščena oseba. 

Pooblaščeni predstavnik izvajalca za izvedbo del je __________________.

Gradbeni nadzor, kot tudi urejanje vseh drugih vprašanj, ki bodo nastala v zvezi z izvajanjem te pogodbe, bo 
za naročnika opravljal pooblaščeni predstavnik, ki ga bo naročnik določil s posebno pogodbo. 

Odgovorni vodja del je ___________________________.

Izvajalec  mora  na  zahtevo  naročnika  zamenjati  odgovorno  osebo,  če  delo  opravlja  nestrokovno  ali  v nasprotju z interesi naročnika. 

Vsaka  pogodbena  stranka  lahko  zamenja  svoje  pooblaščene  predstavnike  s  pisnim  obvestilom  drugi pogodbeni stranki. Izvajalec lahko nadomesti odgovornega vodjo del le s pristankom naročnika in sicer z osebo, ki prav tako izpolnjuje pogoje za odgovornega vodjo del.

17. člen
Naročnik lahko odstopi od pogodbe, če izvajalec ne začne z izvedbo del v roku določenem s to pogodbo in niti v naknadnem roku, ki mu ga določi naročnik. 
V kolikor pride do odstopanj od terminskega plana po krivdi izvajalca v posameznih delih ali v celoti, ki so daljša od 14 dni in obstaja nevarnost, da bo po krivdi izvajalca ogrožen rok za dokončanje pogodbenih del, lahko naročnik odpove pogodbena dela v celoti ali delno za tista, zaradi katerih je ogroženo dokončanje pogodbenih del. 
Naročnik v takem primeru odda tista dela, ki ogrožajo izvedbo del v pogodbenem roku drugemu izvajalcu v breme izvajalca po tej pogodbi, lahko pa odstopi od pogodbe, unovči finančno zavarovanje za dobro izvedbo pogodbenih obveznosti in začne postopek za izterjavo povzročene škode. 

SPREMEMBE POGODBE 

18. člen
Vse spremembe in dopolnitve te pogodbe se sklepajo v obliki pisnih dodatkov k tej pogodbi. 

UPORABA PRAVA 

19. člen

Za vprašanja, ki jih pogodbeni stranki nista uredili s to pogodbo se uporabljajo določila Obligacijskega zakonika (OZ), (Uradni list RS, št. 83/01, 32/04, 28/06 - odl. US, 40/07), Posebne gradbene uzance (Uradni list SFRJ, št. 18/77), določila Zakona o graditvi objektov (ZGO-1), (110/02, 97/03 - odl. US, 41/04 - ZVO-1, 45/04 - ZVZP-A, 47/04, 62/04 - odl. US, 92/05 - ZJC-B, 93/05 - ZVMS, 111/05 - odl. US, 126/07, 108/09, 61/10 - ZRud-1, 76/10 - ZRud-1A, 20/11 - odl. US, 57/12, 101/13 - ZDavNepr, 110/13, 17/14 - ZUOPŽ, 22/14 - odl. US, 19/15) ter drugi veljavni predpisi, ki ureja predmetno področje. 
REŠEVANJE SPOROV 

20. člen
Morebitne spore iz te pogodbe bosta pogodbeni stranki reševali sporazumno, če pa to ne bo mogoče, bo o sporih odločalo pristojno sodišče v Murski Soboti. 
SOCIALNA KLAVZULA 
21. člen
Pogodba preneha veljati, če je naročnik seznanjen, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca ali njegovega podizvajalca.

PROTIKORUPCIJSKA KLAVZULA 

22. člen
V primeru, da je pri izvedbi javnega naročila, za izbor izvajalca po tej pogodbi ali pri izvajanju te pogodbe, kdo v imenu ali na račun izvajalca, predstavniku ali posredniku naročnika, javnemu uslužbencu mestne uprave, funkcionarju, predstavniku ali članu politične stranke obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je naročniku povzročena škoda ali je omogočena pridobitev nedovoljene koristi predstavniku ali posredniku naročnika, javnemu uslužbencu mestne uprave, funkcionarju, predstavniku ali članu politične stranke, izvajalcu ali njenemu predstavniku, zastopniku, posredniku, je ta pogodba nična. 

[bookmark: Pg32]Naročnik bo na podlagi svojih ugotovitev o domnevnem dejanskem obstoju dejanskega stanja iz prvega odstavka tega člena ali Obvestila Komisije za preprečevanje korupcije ali drugih organov, glede njegovega domnevnega nastanka pričel z ugotavljanjem pogojev ničnosti pogodbe iz prejšnjega odstavka tega člena oziroma z drugimi ukrepi v skladu s predpisi Republike Slovenije. 

Izvajalec bo naročniku na njegov poziv posredoval podatke o: 
· svojih ustanoviteljih, družbenikih, vključno s tihimi družbeniki, delničarjih, komanditistih ali drugih lastnikih in podatke o lastniških deležih navedenih oseb; 
· gospodarskih subjektih, za katere se glede na določbe zakona, ki ureja gospodarske družbe, šteje, da so z njim povezane družbe. 

Izvajalec bo podatke iz prejšnjega odstavka posredoval naročniku v roku osmih dni od prejema poziva. 

Naročnik bo pri oddaji javnega naročila, v zvezi omejitvami funkcionarjev in njihovih družinskih članov, ravnal v skladu s 35. in 36. členom Zakona o integriteti in preprečevanju korupcije. 
KONČNI DOLOČBI 
23. člen

V primeru, da izvajalec ne izpolnjuje pogodbenih obveznosti na način, predviden v pogodbi o izvedbi javnega naročila, naročnik odstopi od te pogodbe. 

Posebne gradbene uzance veljajo, če niso v nasprotju z določili te pogodbe.

24. člen

Pogodba je sklenjena, ko jo podpišeta obe pogodbeni stranki in začne veljati z dnem predložitve finančnega zavarovanja za dobro izvedbo pogodbenih obveznosti. Pogodba postane veljavna pod pogojem, da izvajalec predloži finančno zavarovanja za dobro izvedbo pogodbenih v skladu z določili te pogodbe.

25. člen
Ta pogodba je sestavljena v štirih (4) enakih izvodih, od katerih prejme vsaka pogodbena stranka po dva izvoda. 

Štev:                                                                                         Štev.: ……………………..
                                                                                                E.Št.:……………………….

Podpisano dne: ………..                                                       Podpisano dne: …………….

	Izvajalec:

	
	Naročnik:

MESTNA OBČINA MURSKA. SOBOTA
dr. Aleksander JEVŠEK

